तर, अहिले स्तनमा गाँठागुँठीको शंका लाग्ने बित्तिकै चिकित्सिकमा पुगी हाल्छन् । त्यहाँमाथि पनि आफूलाई सुरक्षित राख्नका लागि वेलावेलामा स्वास्थ्य परीक्षण गर्ने महिलाको संख्या पनि कम छैन । क्यान्सर नसर्ने रोग हो तर, यो रोगले एक व्यक्तिलाई मात्र नभई समाज, देश र सारा विश्वलाई नै चुनौती थपिरहेको छ । जुनसुकै उमेरका मानिसलाई शरीरका सबै अंगमा क्यान्सर हुन सक्छ । महिलाहरूमा सबैभन्दा बढी स्तन क्यान्सर हुने गरेको छ । स्तनमा नयाँ मासु वा गाँठो आएर अनावश्यक रूपमा बढ्यो भने त्यो स्तन क्यान्सर हो ।
